4 माह में 30 करोड़ का राशन आया, वितरण का रिकॉर्ड नहीं
सर्वर बंद होने से ऑनलाइन प्रक्रियाओं में रही दिक्कत
ऑनलाइनराशन वितरण प्रक्रिया शुरू हुए पांचवां महीना शुरू हो गया। कभी मशीनों में दिक्कत जाती है तो कभी सर्वर बंद रहता है। लोगों के आधार कार्ड राशन कार्ड से लिंक नहीं हैं। नवंबर से लेकर फरवरी तक चार महीने में जिले में डिपो धारकों के पास करीब 30 करोड़ 50 लाख रुपए बाजार मूल्य का राशन चुका है। लेकिन लोगों को यह राशन नहीं मिला। यह भी पता नहीं कि राशन कहां जा रहा है। नवंबर से राशन वितरण ऑनलाइन होना था। पांचवां महीना शुरू गया, लेकिन सर्वर ठीक नहीं हुआ। राशन के पात्र 8,14,548 सदस्यों में से 4 लाख सदस्यों को एक भी महीने का राशन नहीं मिला। 2.5 लाख सदस्यों को एक महीने का राशन मेनुअल राशन वितरण के आदेश के दौरान मिला। केवल 1.5 लाख लोगों को ही दो महीने का राशन मिला है।
डीएफएससी प्रेमपाल ने बताया कि यह एक नई तरह की योजना है। इसे सही से शुरू होने में समय लगेगा। अभी हमारा सर्वर खराब है, नया बन रहा है, आधार लिंक में दिक्कत आई हुई है। इसलिए लोगों को परेशान होना पड़ रहा है। योजना को सफल करने के लिए हर संभव प्रयास किया जा रहा है।
चक्कर लगा रहे हैं लोग
जिलेमें एएवाई 9,025, बीपीएल 38,694, ओपीएच 1,30,180 और एपीएल 1,38,515 राशन कार्ड हैं। इनमें से 1,62,144 को आधार से जोड़ा गया है। वहीं राशन लेने के योग्य कुल 8,14,548 सदस्य हैं, जिसमें से 6,18,412 सदस्यों को आधार से जोड़ा गया है। जो लोग आधार से जोड़े जा चुके हैं, उसमें काफी गलतियां हैं। बुजुर्ग महिलाएं आधार लिंक कराने को सचिवालय के चौथे फ्लोर के चक्कर काटने को मजबूर हैं।
हाईटेक योजना, डिपो धारकों को दी गईं चाइनीज मशीनें
योजनाहाईटेक है, लेकिन डिपो धारकों चाइनीज मशीनें वितरित की हैं। उनमें से ज्यादातर खराब पड़ी हैं। देखने में ये भी रहा है कि डिपो धारक के अंगूठा लगाने से राशन निकल जाता है। इसके अलावा अंगूठा किसी और का लगता है और राशन किसी और के खाते से कट जाता है। यह खराब मशीनों, सर्वर की गड़बड़ी और ऑनलाइन रिकाॅर्ड सही से होने के कारण हो रहा है।
डिपो किसी का, चला रहा कोई
डीएफएससीको शिकायत देने आए नन्हेड़ा के ग्रामीणों रामकिशन, हरफूल, अमित, विकास, रोहन और विशाल ने बताया कि उनके गांव में डिपो किसी का है और चला कोई और रहा है। 4 माह में से केवल एक माह का राशन बांटा गया है। शेष राशन कहां गया कुछ नहीं पता। इधर, वार्ड-9 से आई महिलाओं सुनीता, कविता और रामदेई का कहना है कि उनके क्षेत्र के डिपो धारक ने जहां राशन रखा है, वहीं उसकी चक्की है। राशन वितरण करता नहीं, आटा बेचता है। जब भी शिकायत करने आते हैं तो पहले ही अधिकारियों के पास सिफारिश के फोन आए होते हैं।
राशन मिलने पर शिकायत करने पहुंची महिलाएं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva